Manufaa ya kilimo nchini Kenya

MANUFAA YA KILIMO NCHINI KENYA 

Ukulima una manufua mengi sana katika jamii. Umebeba aslimia kubwa ya nchi kama rasilimali muhimu. Ama kwa kweli, ni uti wa mgongo wa nchi. Kwa mfano, chakula tunachokula hutokana na juhudi za ukulima. Kuwepo kwake kumeweza kudhibiti baa la njaa ambalo ni sugu sana. 

Kupitia kwa kilimo, tunapata ajira. Watu wanajiajiri na kuwekeza ili kujipa pato lao la kila siku. Hili linakuza uchumi wa nchi kwa kuwa hakuna  atakeyetegemea mwenziwe. Vijana wengi wameweza kujitoa katika hali ya uchochole kwa kujiunga na sekta hii. 

Kupitia kwa ukulima viwanda vingi vimewezwa kujengwa kama vile vya sukari, majani chai, kahawa na hata maziwa. Bidhaa hizi zinapopolekwa humo viwandani, hutengenezwa na kuuzwa. Hilo huweza kuinua uchumi wa nchi. Serikali nayo hufaidika kifedha na kuweza kutekeleza  majukumu yake. 

Ushuru unaotozwa kwa wakulima na hata baadhi ya viwanda, huwezesha nchi kuendeleza miradi kama vile ujenzi wa barabara, reli, hospitali na hata shule. Ushuru huu pia unamwezesha mwananchi kufurahia na kujihisi yuko katika eneo bora. 
Ukulima umesaidia kukabidhiana na baa la jaa. Serekali kuwekeza katika ukulima kutapunguza kutegemea misaada kutoka nje. ltaweza kupunguza matumizi mengi ya fedha kununulia raia wake vyakula, hili litaweza kuifaidi kiuchumi na kujisimamia. 
Watu watajitegemea kimaisha bila kuomba misaada kwa serekali kuu. Hivyo basi fedha nyingi za kuendeleza maendeleo zitaweza kuhifadhiwa. Visa vya uozo pia vitapungua na kuipa serikali hali nzuri ya kuendeleza uchumi.
Bidhaa za ukulima kuuzwa nje ya nchi. Hilo litaleta fedha nyingi baada ya kujinadi na kutafuta soko. Mikopo nayo tutaiepuka kwa kuwa kilimo kitakuwa kimetuinua kiuchumi. Hivyo, nchi itazidi kunawiri kila kuchao. 
Kilimo kinawavutia watu kutoka sehemu mbalimbali kuja kuona jinsi baadhi ya bidhaa zinazo tolewa kuwa sehemu hii ya uchumi zinazokuzwa. Pia mbinu mpya na murua zaidi zilizobuniwa zikiongeza mazao. 
Kilimo piu kinasawazisha watu. Watu wasiofanya kazi za ofisini wanajiingiza katika nyanja hii basi kupunguza mkusanyiko wa watu katika sehemu moja ya kazi. Pia kusuluhisha tatizo la watu kusoma na kisha mwishowe kukosa ajira. 
Kilimo kimeimarisha hali ya maisha kiuchumi. Watu na wanapata lishe bora, magonjwa kama utapiamlo yameweza kuzuiliwa kwa watoto wachanga. Pia mahitaji ya lishe katika jamii yameweza kukidhiwa vyema.